Efter at have erobret Atlanta begyndte Sherman sin march mod syd, idet han hævdede, at han kunne få Georgia til at hyle. I starten så han bort fra, at [[John Bell Hood|Hood’s]] hær var på vej ind i [[Tennessee]] og sagde, at hvis Hood ville gå mod nord, ville han gerne give ham rejseproviant, for hans mål var mod syd. Han måtte dog hurtigt sende en hær tilbage for at tage hånd om Hood.<ref>Telegram fra W.T. Sherman til general U.S. Grant, [[9. oktober]] [[1864]], gengivet i ''Sherman's Civil War'', pp. 731–732</ref> Sherman marcherede til havnen i [[Savannah]] med 62.000 mænd. Hæren forsynede sig fra området og forårsagede efter hans egen vurdering skader på over 100 mio. dollars undervejs.<ref>Rapport fra Generalmajor. W.T. Sherman, [[1. januar]] [[1865]], citeret i Grimsley, p. 200</ref> Sherman kaldte denne barske taktik for ''hard war'', hvad der i dag er kendt som [[total krig]].<ref>History Channel</ref> Ved slutningen af denne kampagne, som er kendt som Shermans march til havet, erobrede hans tropper Savannah den 22. december 1864. Sherman telegraferede derefter til Lincoln og tilbød ham byen som en julegave.
 
Shermans succes i Georgia fik bred dækning i Nordstaternes aviser på et tidspunkt, hvor det lod til, at Grant havde svært ved at gøre fremskridt i sin kamp mod sydstatsgeneralen [[Robert E. Lee]]'s [[Army of Northern Virginia]]. Et lovforslag blev forelagt kongressen om at forfremme Sherman til samme rang som Grant – generalløjtnant, formentlig med tanke på at lade ham erstatte Grant som øverstkommanderende. Sherman skrev både til sin bror senator John Sherman og til general Grant hvor han kraftigt tog afstand fra en sådan forfremmelse.<ref>Se f.eks. Liddell Hart, p. 354</ref>
Erhvervsliv